Source: https://www.slov-lex.sk/pravne-predpisy/SK/ZZ/1992/400/19970418.html
Timestamp: 2020-08-06 22:37:02+00:00
Document Index: 6290872

Matched Legal Cases: ['§ 13', '§ 1', '§ 1', '§ 1', '§ 11', '§ 11']

Predpis bol zrušený predpisom 310/1992 Zb.
Ministerstvo financií Slovenskej republiky podľa § 13 zákona Slovenskej národnej rady č. 310/1992 Zb. o stavebnom sporení (ďalej len „zákon“) ustanovuje:
Štátna prémia [§ 1 ods. 2 písm. c) zákona] sa určuje vo výške 30 % ročného vkladu, najviac do sumy určenej zákonom o štátnom rozpočte na príslušný rozpočtový rok.
Ročným vkladom sa na účely tejto vyhlášky rozumie súhrn vkladov stavebného sporiteľa [§ 1 ods. 2 písm. a) zákona] a vkladov v prospech stavebného sporiteľa od iných fyzických a právnických osôb [§ 1 ods. 2 písm. e) zákona] v kalendárnom roku.
Štátna prémia pripísaná na účet stavebného sporiteľa sa úročí rovnako ako vklady stavebného sporiteľa.
Nárok na štátnu prémiu nezaniká, ak stavebný sporiteľ zmluvu o stavebnom sporení zruší po dvoch rokoch od jej uzavretia a prostriedky získané sporením preukázateľne použije na účely vymedzené v § 11 zákona, pričom pri použití na účel podľa § 11 písm. f) zákona bez použitia štátnej prémie.
Ministerstvo výstavby a verejných prác Slovenskej republiky (ďalej len „ministerstvo“) prostredníctvom Štátneho fondu rozvoja bývania poskytuje stavebnej sporiteľni preddavky zo štátneho rozpočtu na štátne prémie štvrťročne v lehote a vo výške dohodnutej so stavebnou sporiteľňou.